กระทรวงคมนาคมแถลงผลการประชุมคณะกรรมการร่วมเพื่อความร่วมมือด้านรถไฟระหว่างไทย-จีน ครั้งที่ 27
กระทรวงคมนาคมแถลงผลการประชุมคณะกรรมการร่วมเพื่อความร่วมมือด้านรถไฟระหว่างไทย-จีน ครั้งที่ 27นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดเผยภายหลังทำหน้าที่หัวหน้าคณะผู้แทนไทย ในการประชุมคณะกรรมการร่วมเพื่อความร่วมมือด้านรถไฟระหว่างไทย-จีน ครั้งที่ 27ที่กรุงปักกิ่ง สาธารณรัฐประชาชนจีน ร่วมกับ รองผู้อำนวยการคณะกรรมการพัฒนาและปฏิรูปแห่งชาติของจีน ที่ทำหน้าที่หัวหน้าคณะผู้แทนจีน ระหว่างวันที่ 28 กุมภาพันธ์ - วันที่ 1 มีนาคม ที่ผ่านมา ว่า ทั้งสองฝ่ายรับทราบความก้าวหน้าการดำเนินโครงการ ช่วงสีคิ้ว-กุดจิก ระยะทาง 11 กิโลเมตรของโครงการรถไฟว่า ขณะนี้อยู่ระหว่างเตรียมการลงนามสัญญาการก่อสร้างในวันที่ 6 มีนาคมนี้ สำหรับการก่อสร้างช่วงแก่งคอย-นครราชสีมา ระยะทาง 119.4 กิโลเมตรและช่วงบางซื่อ-แก่งคอย ระยะทาง 119 กิโลเมตร มี12 สัญญา คาดว่าจะลงนามใน 5 สัญญาแรกได้ในเดือนมิถุนายนนี้ ส่วนที่เหลืออีก 7 สัญญา คาดว่าจะสามารถลงนามได้ในเดือนกรกฎาคมนี้ จากนั้นจะเริ่มดำเนินการก่อสร้าง รอกจากนี้ที่ประชุมยังรับทราบกรณีฝ่ายไทยได้ทบทวนการศึกษาความเหมาะสมโครงการฯ ช่วงนครราชสีมา-หนองคายแล้วเสร็จ และจะดำเนินการออกแบบรายละเอียดตามแผนงานต่อไป เพื่อให้สามารถเริ่มการก่อสร้างได้โดยเร็วพร้อมกันนี้ทั้งสองฝ่ายรับทราบความคืบหน้าประเด็นสำคัญเกี่ยวกับการฝึกอบรมและถ่ายทอดเทคโนโลยี รวมถึงการฝึกอบรมด้านการออกแบบ ด้านการเดินรถและซ่อมบำรุง อุปกรณ์สำหรับการฝึกอบรม การจัดทำคู่มือการเดินรถ (Rule Book) รวมถึงการถ่ายทอดเทคโนโลยีด้านการทดสอบและตรวจสอบ โดยทั้งสองฝ่ายจะพยายามร่วมกันอย่างสูงสุดเพื่อให้ได้ข้อสรุปเกี่ยวกับประเด็นคงค้างปลีกย่อยต่อไปอย่างไรก็ตามเพื่อให้เป็นไปตามบันทึกผลการประชุมคณะกรรมการร่วมฯ ครั้งที่ 17 ทั้งสองฝ่ายได้พยายามจัดหาวัสดุก่อสร้างของสัญญา 2.3 ภายในประเทศไทยให้มากที่สุด ซึ่งมีความคืบหน้าในการจัดหาชิ้นส่วนบางรายการแล้ว เช่น หมอนรองราง ทั้งนี้ ทั้งสองฝ่ายได้เร่งรัดการเจรจาให้เกิดการบรรลุข้อตกลงร่วมกันเกี่ยวกับสัญญางาน 2.3 ระบบราง ระบบไฟฟ้าและเครื่องกล รวมทั้งจัดหาขบวนรถและจัดฝึกอบรมบุคลากร เพื่อให้สามารถลงนามในสัญญาดังกล่าวภายในเดือนเมษายนนี้